送黎生下第還蜀
作者：歐陽修
朝代：宋

paragraphs: 黍離不復雅，孔子修春秋。
扶王貶吳楚，大法加諸侯。
妄儒泥於魯，甚者云黜周。
大旨既已矣，安能討源流。
遂令學者迷，異說相交鉤。
黎生西南秀，挾策來東遊。
有司不見採，春霜滑歸輈。
自云喜三傳，力欲探微幽。
凡學患不彊，苟至將焉庾。
聖言簡且直，慎勿迂其求。
經通道自明，下筆如戈矛。
一改不足衄，後功掩前羞。